ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΓΩΝΙΣΜΟΥ ΑΕΡΙΩΝ ΔΥΠΕ ΚΡΗΤΗΣ 

Νοσοκομεία:  Πανεπιστημιακό Γενικό Νοσοκομείο Ηρακλείου, Βενιζέλειο Πανάνειο Γενικό Νοσοκομείου Ηρακλείου, Γενικό Νοσοκομείο Χανίων Αγ. Γεώργιος,  Γενικό Νοσοκομείο Ρεθύμνου, Γενικό Νοσοκομείο Αγ Νικολάου, Γενικό Νοσοκομείο ΚΥ Νεαπόλεως, Γενικό Νοσοκομείο ΚΥ Ιεράπετρας, Γενικό Νοσοκομείο ΚΥ Σητείας, Θ.Ψ.Π.Χανίων
Υγρό Οξυγόνο – δεξαμενή υγρού οξυγόνου: 

1. Υγρό οξυγόνο ιατρικής χρήσης, σύμφωνο με τις προδιαγραφές του ΕΟΦ και με καθαρότητα μεγαλύτερη από 99,5% κατ’ όγκο παραδοτέο σε ειδική δεξαμενή υγρού οξυγόνου.  

2. Το υγρό οξυγόνο θα μεταφέρεται στο Νοσοκομείο σε υγρή μορφή με βυτιοφόρο του προμηθευτή και θα   τοποθετείται στην ειδική δεξαμενή. Για την μέτρηση της παραδοτέας ποσότητας τα βυτιοφόρα πρέπει να      φέρουν απαραίτητα (όγκο) μετρητή οξυγόνου, και θα γίνεται επαλήθευση με τον μετρητή οξυγόνου της δεξαμενής , όπου θα  χρησιμοποιούνται οι συντελεστές 1Kgr = 0.877 Lit υγρού και 0.763 m3 αερίου οξυγόνου.  Επιπλέον κάθε νοσοκομείο έχει την δυνατότητα να ελέγχει τις παραδιδόμενες  ποσότητες και με άλλες μεθόδους, όπως ζύγιση με ζυγολόγια που θα λαμβάνονται από πιστοποιημένες γεφυροπλάστιγγες, με δαπάνες του προμηθευτή. 

3. Τα βυτιοφόρα θα έχουν πιστοποιητικά έγκρισης ADR οχημάτων μεταφοράς επικινδύνων φορτίων.

4. Ο προμηθευτής είναι υποχρεωμένος να εγκαταστήσει ειδική δεξαμενή αποθήκευσης του υγρού οξυγόνου στον ελεύθερο αέρα, εκτός κτιρίου, με προφυλαγμένο από τις καιρικές συνθήκες τον πίνακα οργάνων. Η δεξαμενή πρέπει να είναι περιφραγμένη. Η περίφραξη πρέπει να περιλαμβάνει δυο πόρτες, μια κύρια που να επιτρέπει τον ευχερή  χειρισμό εφοδιασμού – επαναπλήρωσης και να ασφαλίζει με κλειδαριά και μια βοηθητική που θα είναι μονίμως κλειστή, αλλά θα ανοίγει από μέσα σε περίπτωση ανάγκης. Η πρόσβαση και στις δυο πόρτες πρέπει να είναι απόλυτα ελεύθερη.  Ο προμηθευτής σύμφωνα με τις υποδείξεις της εκάστοτε Τεχνικής Υπηρεσίας θα πραγματοποιήσει με δαπάνες του εργασίες επισκευών των υφιστάμενων υποδομών των δεξαμενών εφόσον απαιτείται. O προμηθευτής είναι υπεύθυνος για την έκδοση άδειας λειτουργίας της δεξαμενής.

5. Η δεξαμενή θα συνοδεύεται με όλα τα αναγκαία όργανα και εξαρτήματα (τα οποία θα ευρίσκονται όλα εντός της περίφραξης) όπως: εξατμιστή μεγέθους κατάλληλου ώστε το υγρό οξυγόνο να έχει πλήρως αεριοποιηθεί και να έχει την θερμοκρασία περιβάλλοντος προτού φθάσει στα όργανα του δικτύου κατανάλωσης, όργανα ρυθμίσεως της πίεσης, ασφαλιστικές δικλείδες υπερπίεσης και υπερπλήρωσης, στόμια και όργανα πλήρωσης, έξοδο προς το κενό, βαλβίδα αντεπιστροφής, μανόμετρο ένδειξης της αερίου φάσης , δείκτης στάθμης υγρού, διακόπτες σφαιρικού βαρέως τύπου, εναλλάκτη ρύθμισης της πίεσης της δεξαμενής, ρουμπινέ υπερχείλισης, μειωτή κατάλληλης παροχής για ρύθμιση της πίεσης του δικτύου με πλήρη εφεδρική διάταξη, απαραίτητα για την διασφάλιση της ορθής λειτουργίας και ασφάλειας.
6. Η δεξαμενή θα έχει όλα τα από το νόμο απαιτούμενα πιστοποιητικά και άδειες ώστε να λειτουργεί νόμιμα, και μαζί με τα εξαρτήματα  και τα όργανα της ,να είναι πιστοποιημένα προϊόντα και να ανταποκρίνονται στα διεθνή πρότυπα,  τoυς κανονισμούς ΕΛΟΤ ΕΝ ISO 7396-1,2 και να φέρουν CE MARK. 

7.  Η δεξαμενή υγρού οξυγόνου θα είναι χωρητικότητας για το Πανεπιστημιακό νοσοκομείο 25.000 λίτρων και άνω, για το Βενιζέλειο νοσοκομείο άνω των 20,000 λίτρων, για το νοσοκομείο Αγ Νικολάου και Χανίων άνω των 10,000 λίτρων,  και για τα νοσοκομεία Νεαπόλεως, Ρεθύμνης, Σητείας, Ιεράπετρας άνω των 5,000 λίτρων. 

8. Σε περίπτωση που ένα νοσοκομείο το απαιτήσει, ο προμηθευτής είναι υποχρεωμένος να τοποθετήσει και δεύτερη δεξαμενή. Η μεταφορά και εγκατάσταση της δεξαμενής και η σύνδεσή της με το δίκτυο του Νοσοκομείου θα γίνει εξ ολοκλήρου με έξοδα του προμηθευτή σε χώρο και πάνω σε ειδική βάση σκυροδέματος που έχει κατασκευαστεί για τον σκοπό αυτό.

9.  Ο προμηθευτής είναι υποχρεωμένος να ελέγχει τις δεξαμενές τουλάχιστον μηνιαίως και να τηρεί για τον λόγο αυτό ειδικό βιβλίο. Η συντήρηση και επισκευή της δεξαμενής και των εξαρτημάτων της είναι ευθύνη του προμηθευτή και τα έξοδα βαρύνουν τον ίδιο.

10.  Ο προμηθευτής πρέπει να διαθέτει στην Κρήτη τεχνική κάλυψη όλο το 24ωρο. Δεσμεύεται επίσης να διαθέσει στα Νοσοκομεία όλες τις απαραίτητες πληροφορίες για την εκπαίδευση του τεχνικού τους προσωπικού. Σε περίπτωση βλάβης ο τεχνικός του προμηθευτή πρέπει να βρίσκεται στο νοσοκομείο το αργότερο εντός 5 ωρών από την αναφορά της. 
11.  Η πίεση της δεξαμενής θα ρυθμίζεται από τον προμηθευτή σύμφωνα με τις απαιτήσεις του δικτύου διανομής και διατηρείται σταθερή αυτόματα. Η λειτουργία της δεξαμενής δεν θα απαιτεί κανένα απολύτως χειρισμό από το προσωπικό του Νοσοκομείου, το οποίο θα παρακολουθεί μόνο τον δείκτη περιεχομένου της δεξαμενής και την πίεσή της. 

12.  Η δεξαμενή θα παρέχεται στο Νοσοκομείο έναντι μηνιαίου μισθώματος και θα παραμένει στην ιδιοκτησία της αναδόχου Εταιρείας καθ΄ όλη την διάρκεια της σύμβασης. Μετά την λήξη της σύμβασης θα αποξηλούται και θα επιστρέφεται με έξοδα του προμηθευτή.

13.  Οι προσφορές θα περιέχουν πλήρη τεχνική περιγραφή και έντυπα παρουσίασης της δεξαμενής και των εξαρτημάτων της καθώς και κατασκευαστικά στοιχεία και έντυπα ελέγχου και δοκιμών. 

14. Ο  μειοδότης θα προκύψει από το κόστος του παραδιδόμενου υγρού οξυγόνου με βάση της ετήσιες εκτιμήσεις ποσοτήτων όλων των Νοσοκομείων της 7ης Υγειονομικής Περιφέρειας Κρήτης  και από το κόστος των ενοικίων των δεξαμενών.
1. Αέριο Οξυγόνο-λοιπά αέρια : 

2. Αέριο οξυγόνο ιατρικής χρήσης, σύμφωνο με τις προδιαγραφές του ΕΟΦ και με καθαρότητα μεγαλύτερη από 99,5% κατ’ όγκο παραδοτέο σε φιάλες.

3.  Η καθαρότητα των λοιπών αερίων φαίνεται στον αναλυτικό κατάλογο των αερίων. Όπου δεν αναφέρεται καθαρότητα  αυτή νοείται ότι είναι η ελάχιστη καθαρότητα που προδιαγράφει ο ΕΟΦ.

4. Εάν το αέριο είναι σε υγρή φάση η τιμή θα δίδεται υποχρεωτικά σε kg.

5. Εάν είναι σε αέρια φάση η τιμή θα δίδεται υποχρεωτικά ανά  m3.

6. Σε περίπτωση που κάποιο αέριο προσφέρεται υποχρεωτικά με την φιάλη του, η τιμή θα επιβαρύνει το αέριο και δεν θα δίνεται ξεχωριστά τιμή για το αέριο και ξεχωριστά για την φιάλη.

7. ο προμηθευτής υποχρεούται: να υποβάλει τις φιάλες σε υδραυλική δοκιμή, να τις βάφει, να αντικαθιστά τα εξαρτήματα που έχουν υποστεί φθορά (π.χ.  κλείστρα), κάθε φορά που αυτό κρίνεται αναγκαίο σύμφωνα με την οδηγία ΕΛΟΤ ΕΝ ISO 7396-1,2, για τον λόγο αυτό θα καταθέσει προσφορά για τις εργασίες που τυχόν θα γίνουν και για τα υλικά που τυχόν θα χρησιμοποιηθούν.
 Παραγγελία και Παράδοση / Παραλαβή:  

1. Οι παραγγελίες θα γίνονται από τα Νοσοκομεία με Φαξ και μόνον σε εξαιρετικές περιπτώσεις τηλεφωνικά και φέρουν τις  υπογραφές των αρμόδιων οργάνων ήτοι, του Δντού Τεχνικών Υπηρεσιών, του προϊστάμενου Οικονομικών υπηρεσιών και του Διοικητικού Διευθυντού του Νοσοκομείου. 

2. Οι παραδώσεις θα γίνονται τμηματικά για το μεν  Υγρό Οξυγόνο   πάντοτε εντός 48 ωρών από την παραγγελία για τα δε υπόλοιπα αέρια ως εξής: ΠΑΓΝΗ, ΒΕΝΙΖΕΛΕΙΟ εντός  24 ωρών, ΧΑΝΙΑ, ΡΕΘΥΜΝΟ, ΑΓΙΟΣ ΝΙΚΟΛΑΟΣ, ΝΕΑΠΟΛΗΣ εντός 48 ωρών, ΣΗΤΕΙΑ ΙΕΡΑΠΕΤΡΑ εντός 72 ωρών. Σε περίπτωση καθυστέρησης στην παράδοση ο προμηθευτής υπόκειται σε πρόστιμο έως και 5,000 ευρώ και με επιφύλαξη για κάθε άλλη ζημία που θα υποστεί το Νοσοκομείο.  Σε περίπτωση που ο προμηθευτής καθυστερήσει να  παραδώσει το Υγρό οξυγόνο ή τα αέρια εκτός των παραπάνω χρονικών ορίων οι Υγειονομικές Μονάδες μπορούν να τον κηρύξουν έκπτωτο.  

3. Ο προμηθευτής υποχρεούται να παραδώσει τα αέρια σύμφωνα με τις τεχνικές προδιαγραφές της διακήρυξης και η οριστική ποσοτική και ποιοτική παραλαβή θα γίνεται από επιτροπή που συστήνεται για τον σκοπό αυτό. 

4. Σε περίπτωση όπου απορριφθεί η παραλαβή ποσότητος ο προμηθευτής είναι υποχρεωμένος να την αντικαταστήσει εντός των προβλεπομένων χρονικών διαστημάτων που αναφέρονται στην παρ. 2 κατά νοσοκομείο, ειδάλλως θα κηρυχθεί έκπτωτος.  

5.  Εταιρεία εμπορίας η οποία θα λάβει μέρος στον διαγωνισμό οφείλει να προσκομίσει βεβαίωση από εταιρεία παραγωγής  και δέσμευση της ότι θα αναλάβει την υποχρέωση εκτέλεσης του διαγωνισμού στην περίπτωση κατοχύρωσης του. 

6. Στην τιμή που θα δοθεί θα περιλαμβάνεται η παραλαβή και η παράδοση και το κόστος της μεταφοράς στα νοσοκομεία.

7. Το αέριο θα συνοδεύεται υποχρεωτικά από πιστοποιητικά του οίκου παραγωγής και εμφιάλωσης και θα αναγράφεται η ακριβής ανάλυση και καθαρότητα .

8. Ο προμηθευτής οφείλει να προσκομίσει με ποινή αποκλεισμού: α. άδεια λειτουργίας εγκατάστασης παραγωγής και πλήρωσης φιαλών πεπιεσμένων αερίων (ΥΒΕΤ),  β.  εγκεκριμένο κανονισμό λειτουργίας κέντρου επανελέγχου φιαλών (ΕΒΕΤΑΜ),  γ. άδεια παραγωγής εμφιάλωσης και διακίνησης ιατρικών αερίων για κάθε αέριο (ΕΟΦ), δ. πιστοποίηση κατά ISO 9001:2000. επίσης για τα υλικά που θα εγκαταστήσει ή θα χρησιμοποιήσει(εκτός αερίων)  πρέπει να φέρουν την σήμανση: CE – MARK .

9. Για τα αέρια που ο προμηθευτής τα εμπορεύεται και δεν είναι ο ίδιος παραγωγός οφείλει να προσκομίσει τις αντίστοιχες άδειες και πιστοποιητικά από την παραγωγό εταιρία.  

10.  Ο προμηθευτής οφείλει να εφαρμόζει τις ισχύουσες διατάξεις περί των όρων διακίνησης αποθήκευσης και ελέγχου των φιαλών αερίων κάθε φορά που θα παραλαμβάνει φιάλες προς πλήρωση . Τυχόν αποστολή φιαλών που δεν θα έχουν τηρηθεί οι διατάξεις της σχετικής νομοθεσίας «περί επανελέγχου φιαλών πεπιεσμένων αερίων» δεν θα παραλαμβάνονται και θα είναι αιτία καταγγελίας της  σύμβασης. 

11. Για λόγους αποτελεσματικότερης λειτουργίας και διασφάλισης της ποιότητος του Οξυγόνου, στην περίπτωση ισοτιμίας ανάμεσα σε εταιρεία παραγωγής και σε εταιρεία μεταπώλησης, θα προτιμηθεί η πρώτη. 

12. Οι εταιρείες θα πρέπει να έχουν αντιπρόσωπο και τεχνική υποστήριξη στην Κρήτη και πρέπει να πιστοποιείται με υπεύθυνη δήλωση.   

13. Οι συμμετέχοντες να υποβάλουν δικαιολογητικά για την χώρα προέλευσης των προσφερομένων ειδών και πλήρη διεύθυνση των εργοστασίων κατασκευής και υπεύθυνη δήλωση του νομίμου εκπροσώπου του εργοστασίου κατασκευής ότι αποδέχεται την εκτέλεση της προμήθειας στην περίπτωση κατοχύρωσης της.

14. Σε κάθε περίπτωση ο προμηθευτής οφείλει να προμηθεύει το νοσοκομείο με οξυγόνο απρόσκοπτα και αδιαλείπτως. Στη περίπτωση που το νοσοκομείο υποστεί βλάβη λόγω αδυναμίας του προμηθευτή  να προμηθεύσει το οξυγόνο την ευθύνη φέρει ο προμηθευτής.   

15. Επειδή οι Υγειονομικές Μονάδες βρίσκονται σε Νησί και οι μεταφορές των Αερίων πρέπει να γίνονται με ειδικά πλοία που μεταφέρουνε επικίνδυνα φορτία, να διευκρινίζεται και να τεκμηριώνεται από την Προμηθεύτρια Εταιρεία με ποιο τρόπο,  θα διασφαλίζεται η απρόσκοπτη και αδιάλειπτη προμήθεια των αερίων σε περίπτωση απαγορευτικού πλεύσης, απεργίας ή άλλης αιτίας  (πχ διαθέτοντας επαρκείς αποθηκευτικούς χώρους στην Κρήτη).Σε κάθε περίπτωση η επιτροπή διενέργειας του Διαγωνισμού θα κρίνει ένα η τεκμηρίωση είναι επαρκής.
